**LDDK pozīcija**

**Nacionālās trīspusējās padomes sēdei**

**2019.gada 16.aprīlī**

**Pamatojoties uz Latvijas Darba devēju konfederācijas (LDDK) Padomes 2019. gada 15.aprīļa sēdē nolemto, LDDK sniedz šādus priekšlikumus Nacionālās trīspusējās sadarbības padomes lēmumam:**

Ņemot vērā to, ka Valdības rīcības plāns ir *Deklarācijas par K.Kariņa vadītā Ministru kabineta iecerēto darbību* izpildes dokuments, LDDK aicina papildināt Valdības rīcības plānu ar šādu preambulu:

1. Valdības rīcības plānā ietvertie pasākumi veicina Latvijas ilgtermiņa attīstības stratēģijas līdz 2030.gadam **(Latvija 2030**) izpildi un Nacionālā attīstības plāna 2020.gadam **(NAP2020**) **mērķa un rezultatīvo rādītāju sasniegšanu**;
2. Valdības mērķis ir sekmēt **Latvijas starptautisko konkurētspēju un uzlabot rādītājus** Uzņēmējdarbības vides uzlabošanas novērtējuma **Doing Business[[1]](#footnote-1)** reitingā no 19.vietas (2019.gadā) uz 13.vietu (2020.gadā) 190 valstu konkurencē un **Globālās konkurētspējas ziņojuma (GCR)**[[2]](#footnote-2) no 42.vietas (2018.gadā) uz vismaz 30.vietu starp 140 pasaules valstīm, kā arī Globālās inovācijas indeksā (Global Innovation Index[[3]](#footnote-3)), jo īpaši **uzlabot pozīcijas Baltijas jūras reģiona valstu vidū**.
3. Demokrātijas stiprināšanai valdība apņemas veicināt **sociālo partneru (darba devēju un darba ņēmēju pārstāvju)** un organizētaspilsoniskās sabiedrības **iesaisti** konsultāciju procesā un Rīcības plāna izpildē, izmantojot **sociālā dialoga ietvaru**, stiprinot **Nacionālās trīspusējas sadarbības padomes (NTSP)** un tās apakšpadomju lomu un ievērojot sociālo partneru autonomijas principu; veicināt nozaru darba devēju organizāciju attīstību, respektējot **pašregulācijas principu**;
4. Valdība apņemas īstenot **valsts pārvaldes un pašvaldību administratīvi teritoriālās reformas,** radot atbilstošus sociālekonomiskos apstākļus darba devēju starptautiskai konkurētspējai un eksportspējas veicināšanai;
5. Valdības rīcības plānu **papildināt ar izmērāmiem rezultatīviem rādītājiem**, saskaņojot ar sociālajiem partneriem sociālā dialoga ietvaros.
6. Valdības rīcības plāna progress tiek analizēts divas reizes gadā, **saskaņojot ar sociālajiem partneriem sociālā dialoga ietvaros Nacionālajā trīspusējās sadarbības padomē** un tās apakšpadomēs un progresu izskatot Nacionālās attīstības padomē un Ministru kabinetā

1. Doing Business, http://www.doingbusiness.org/ [↑](#footnote-ref-1)
2. Global Competitiveness Report, [www.weforum.org](about:blank) [↑](#footnote-ref-2)
3. Global Innovation Index, https://www.globalinnovationindex.org/Home [↑](#footnote-ref-3)